QUI FOU EN REALITAT GONZALO FERNÀNDEZ DE OVIEDO 

YVALDÉS? 


Des de fa poc més de quatre anys les nostres investigacions s’han centrat en 
esclarir com l’aparell censor va modificar la biografia i la nacionalitat dels Valdès, 
una nissaga d’origen aragonès que amb el pas del temps es va anar instal·lant a 
Catalunya, el País Valencià, Roma i Nàpols, entre d’altres territoris, i que va donar 
figures de notòria rellevància com Ferran de Valdès, cap de la Guàrdia de Ferran el 
Catòlic i ambaixador reial a Roma, Jaume de Valdès, majordom del papa Roderic de 
Borja, Alfons de Valdès, escriptor i mà dreta del canceller Gattinara, el seu germà 
Joan de Valdès, teòleg i reformista, o Ferran de Valdès Salas, Arquebisbe de Sevilla i 
Inquisidor General. 

Durant aquesta recerca vam topar amb En Gonzalo Fernàndez de Oviedo y Valdès, 
primer cronista oficial d’ índies i testimoni d’excepció de la conquesta i 
colonització d’Amèrica des de finals del segle XV fins ben passada la primera 
meitat del segle XVI, el qual, tot i ser portador del cognom Valdès -ell mateix en 
presumeix en diverses ocasions - ha passat a la història com a Fernàndez de 
Oviedo o sovint com a Oviedo. 

L’objectiu que ens proposem en el present article és el de contextualitzar el 
personatge dins la seva família, per tal d’entendre el perquè de la seva privilegiada 
posició i la seva formació cultural, i d’establir-ne el seu origen català i, més 
concretament, barceloní. 

Qui s'amaga sota el nom de Gonzalo Fernàndez de Oviedo? 

La història oficial, en la qual no m’entretindré per tal de no allargar 
excessivament aquest treball i que pot ser consultada a la bibliografia que adjunto 
al final del text, ens diu que va néixer a Madrid el 10 d’agost de 1478 i que provenia 
d’una família d'hidalgos asturians afincats en aquesta població castellana. 



Encara avui, moltes de les dades comunament acceptades de la biografia del 
cronista d’índies són les que compilà José Amador de los Ríos en l'estudi 1 que 
precedeix el primer volum de la seva edició de la Historia General y Natural de las 
Indias apareguda entre 1851 i 1853. 

Tanmateix, el 1957, coincidint amb el quart centenari de la seva mort, la Revista de 
Indias li dedicà un monogràfic en què diversos experts en la matèria abordaren la 
figura del cronista des de diferents perspectives. 

De tots ells, ens interessa particularment l’article de José de la Pena y Càmara 
intitulat Contribuciones para una biografia de Fernandez de Oviedo, en el qual, a 
més d’aportar noves dades de notòria rellevància, retreu a Amador de los Ríos la 
seva manca de rigor i la seva voluntat de presentar un Fernandez de Oviedo a 
mode de panegíric, donant per bones moltes informacions sense ni tan sols haver- 
les contrastat i fins i tot faltant a la veritat de manera deliberada. 

"Ha sido sin duda, el apuntado defecto de presentar un relato aparentemente 
completo y solido el que no sólo ha pasado inadvertido sinó que ha logrado ocultar 
a todos los demàs, puesto que transcurrido màs de un siglo sin que se haya 
abordado la empresa de sustituir por una biografia ese deformador y simplista 
panegírico, o al menos denunciarle como tal. Bien al contrario, el estudio de Ríos 
ha sido considerado com articulo de fe y consagrado como definitivo por notables 
autores.” 

I encara rebla: " Ha ocurrido algo peor que el divorcio entre la biografia y las 
fuentes documentales y que cabria calificar de adulterio, y hay que traer a cuento 
como caso límite del poder de embrujo de Ríos, que llega hasta conseguir que un 
probo erudito traicione a su bien amada y legítima coyunda documental. 2 " 

Les diatribes de De la Pena y Càmara contra els treballs d’Amador de los Ríos van 
trobar ressò en l’obra de Juan Bautista de Avalle-Arce, el qual afirmà sense 
reserves que el cronista no es deia Gonzalo Fernandez de Oviedo sinó que 
pertanyia al llinatge dels Valdès: " El degà dels historiadors espanyols del 
descobriment i de la conquesta de les índies és sens cap mena de dubte Gonzalo 
Fernandez de Oviedo y Valdés, per utilitzar el nom amb què signa els seus llibres. 
(...) De fet, amb tota probabilitat el seu nom no era Fernandez de Oviedo sinó 



Valdés. Per exemple, ell afirmava no tenir relació amb moltes personalitats 
anomenades Oviedo que cita en els seus llibres. I en les seves Batallasy 
quinquagenas, com a part de la biografia d’un Capità Valdès de la Guàrdia del Rei 
Catòlic, Oviedo interposa que "Les principals armes heràldiques que porto per mitjà 
del meu pare i del meu avi són les armes de Valdés" A més, el 1548 va publicar a 
Sevilla la Regla de la vida espiritual en la portada del qual hi va fer representar les 
armes de Valdés. Finalment el seu fill preferit (...) es deia Francisco Gonzàlez de 
Valdés. És per tant clar que el nom del gran historiador era Valdés, però donada 
l'anarquia onomàstica prevalent a Espanya, va triar Fernàndez de Oviedo. 3 " 

Deixant a part la qüestió de la pretesa anarquia onomàstica a qui Avalle-Arce fa 
responsable del fet que En Valdès no signés les obres amb el seu autèntic nom i 
que nosaltres atribuïm no pas a la voluntat del cronista sinó a la implacable tasca 
dels censors, les afirmacions de l'erudit argentí concorden plenament amb el 
coneixement que tenien els seus contemporanis de la seva verdadera identitat. 

En efecte, el 1556 l'humanista i historiador Francisco de Tàmara publicà a la ciutat 
d’Anvers un traducció de 1' Omnium gentium mores, leges et ritus de l'alemany 
Johann Bohm en la qual hi afegí un apèndix intitulat Sumay breve relación de todas 
las Indiasy tierras nuevamente descubiertas por gente de Espana. En ella hi cita la 
Historia General y Natural de las Indias, escrita pel capità Valdès. 4 

Ignorem si Avalle-Arce disposava d’aquesta informació, atès que en cap moment 
s’hi refereix, però el text no fa altra cosa que confirmar que un coetani del cronista 
d'índies que havia llegit la primera part de l’obra -editada el 1535 - sabia del cert 
que el seu autor es deia Valdès i no Gonzalo Fernàndez de Oviedo. 

Una vegada establert el vertader cognom del nostre personatge, cal que ens 
preguntem sobre el seu nom de pila, ja que tot sembla indicar que aquest no era 
Gonzalo. 


De fet, no seria la primera vegada que s’utilitza del nom de Gonzalo Fernàndez per 
suplantar la identitat d’un noble català ja que com apuntava En Pep Mayolas, el 
Gran Conestable i Almirall de Catalunya i Aragó, Joan Ramon Folc IV de Cardona ha 
passat a la història com a Gonzalo Fernàndez de Córdoba, conegut com el Gran 
Capitan . 5 

La solució d’aquest entrellat ens la proporciona en José Maria De Francisco Olmos 
en la seva tesi doctoral EI Príncipe Heredero en las Coronas de Castilla y Aragón 
durante la Baja Edad Media. 

Efectivament, en aquest extensíssim treball, De Francisco presenta un apèndix on, 
entre molta altra documentació, trobem un elenc molt detallat amb les despeses de 
la Casa del Príncep Joan incloses aquelles relacionades amb el pagament als seus 
servidors. 

Tot i que En Fernàndez de Oviedo es vantà en més d’una ocasió d’haver servit el 
Príncep com a mosso de cambra i fins i tot molts anys després, el 1548, en deixà 
constància a El Libro de la Càmara Real del Príncipe Juan, el seu nom no apareix en 
aquesta relació ni una sola vegada. 

Sí que hi apareix en canvi el nom de Martí de Valdès, no com a mosso de cambra 
sinó de capella 6 . Aquesta circumstància, sumada al fet que en EI libro de la Càmara 
Real del Príncipe Juan s’hi esmenten tots els servidors de la Casa del Príncep 
excepte, sospitosament, En Martí de Valdès, ens fa pensar que aquest era el 
vertader nom del cronista. 

És cert que només és una teoria i que no en podem estar del tot segurs, però com 
que ja hem vist que el nom de Gonzalo Fernàndez de Oviedo tampoc ens dóna cap 
certesa absoluta, d’ara endavant ens permetrem la llicència de referir-nos al nostre 
personatge com a Martí de Valdès 


La nissaga dels Valdès 

Aclarit l'assumpte de la pertinença familiar d’En Martí de Valdès, el següent pas 
que calia fer era el de situar-lo dins la seva família a fi d’explicar el perquè de la 
seva promoció social i del periple que recorregué durant els primers anys de la 
seva vida. 



Al marge de la data del seu naixement, res no se’n sap de la infància d’En Valdès 
fins que als dotze anys va entrar a servir com a patge del nebot de Ferran el Catòlic, 
Alfons II, Duc de Vilafermosa. Els historiadors no diuen res sobre els motius pels 
quals un hidalgo de família relativament modesta (alguns fins i tot dubten de la 
seva hidalguía ) va ser acceptat en un cercle tan exclusiu i restringit com era la cort 
del Duc de Vilafermosa, un dels grans potentats de la Nació Catalana. 

Ara bé, si tenim en compte que el majordom del primer Duc de Vilafermosa, pare 
d’Alfons II, era l’aragonès Alfons de Valdès, no és gens estrany que el parent d’un 
dels servidors de confiança la família ducal fos admès a la seva cort. 

Aquest Alfons de Valdès, de qui ja ens en vam ocupar en un altre article 7 , és una 
figura cabdal a l’hora de reconstruir, si més no parcialment, l’arbre genealògic d’En 
Martí de Valdès; i ho és perquè sabem que el seu fill Ferran, també objecte de les 
nostres investigacions 8 , fou cap de la Guàrdia de Ferran el Catòlic; atès que el propi 
Avalle-Arce 9 i l’heraldista Antonio Vargas Zúniga 10 ens adveren que el pare d’En 
Martí de Valdès es deia ni més ni menys que Ferran, lògicament Alfons n’havia de 
ser l’avi. 

Però la parentela d’Alfons de Valdès no s’acaba aquí. El seu oncle Jaume (conegut 
com a Diego Menéndez Valdès) era el majordom d’Alexandre VI. Probablement va 
ser el primer dels Valdès que es va instal·lar a Roma i sabem que després de la seva 
mort encara hi havia parents seus que hi vivien; de fet en l'actualitat encara es 
conserva en un carrer relativament proper al Vaticà, el Palazzo de Valdès. 11 
Aquesta connexió entre els Borja i els Valdès havia de possibilitar que En Martí de 
Valdès , tot i que per poc temps, formés part del seguici del cardenal Joan de Borja 
Llançol de Romaní. 

Una altra informació rellevant que hem pogut constatar és que Alfons de Valdès 
tenia un germà, també anomenat Ferran, que fou el pare dels cèlebres erasmistes 
Alfons i Joan de Valdès; per tant el nostre cronista i els germans Valdès eren cosins 
de segon grau, cosa que explica el fet que quan el 1525 se li concedí un augment de 
les seves armes, l'encarregat de fer-lo efectiu -trencant així els canals habituals- va 
ser el Secretari de Cartes Llatines, Alfons de Valdès. 



"Una real provisión dada por Carlos V en Toledo el 25 de octubre de 1525, de 
confirmación y mejoramiento de armas a nuestro Gonzalo por sus servicios. Lo 
màs extraordinarario de este documento es la via por la que se despacha (...) no se 
expide por el Consejo de Indias, que era la via debida, sinó por la Secretaria de 
Cartas Latinas. 12 " 


El quadre que donem a continuació, tot i que incomplet i en absolut definitiu, és 
una hipòtesi de treball que ens permetrà de visualitzar amb més claredat les 
relacions de parentiu entre els diversos membres del llinatge dels Valdès. 


JAUME DE VALDÈS 
Majordom de Roderic 
de Borja 



Per concloure amb l’assumpte del cercle familiar del cronista, tot i que no n’hem fet 
esment en el quadre perquè ens falten més dades, no ens podem estar de destacar 
que En Martí de Valdès i l'Inquisidor General Ferran de Valdès Salas, autor del 
famós índex de Valdès, eren familiars; tal vegada això podria explicar la gran 
diligència amb què la censura actuà per tal d’esborrar el rastre i els lligams de 
molts dels membres d’aquesta nissaga. 







La pàtria d'En Martí de Valdès 


La relació que tingué En Valdès amb la Nació Catalana, tant pel que fa als regnes 
peninsulars com als seus territoris vinculats a Itàlia, va ser constant durant bona 
part de la seva vida. 

De ben jove, tot just amb quinze anys, presencià la tornada a Barcelona del primer 
viatge d’En Cristòfor Colom, el 14 de maig de 1493 i així en deixà constància a la 
Historia General y Natural de la Indias: "Aquestos notables se han traído a la 
memòria para senalar el tiempo en que Colom llegó a la corte, en lo cual yo hablo 
como testigo de vista porque me hallé paje (...) con los primeros indios que destas 
partes fueron en el primero viaje e descubrimiento. 13 " 

D’aquest testimoni, val la pena destacar que el cronista escriu el cognom del 
Descobridor en català (ho fa sempre) cosa que crida poderosament l’atenció si com 
es pretén En Colom era genovès i En Valdès, madrileny. 

Entre 1499 i 1502 viu successivament a la Roma dels Borja, a la cort de Ludovico 
Sforza, Duc de Milà, a la Màntua d'Isabel d’Aragó i al Nàpols de Frederic 111 fins que 
finalment tornà a la península per restar al servei de Ferran el Catòlic, el qual li 
encomanà que s’incorporés a la comitiva del Duc de Calàbria el 17 de desembre de 
1502. 

Si a tot això afegim la circumstància que, com ja hem dit, el seu avi era aragonès i 
que tenim més d’una dotzena de testimonis entre el segle XVII i XIX que afirmen 
que el seu cosí Joan de Valdès era català 14 , no creiem que sigui agosarat plantejar- 
nos que ell també ho pogués ser. Més encara quan veiem que per descriure Santo 
Domingo, a l’Illa de l'Espanyola, pren com a referència la ciutat de Barcelona. 

" (..) el principal de ellos, que es la ciudad de Santo Domingo, màs particularmente 
hablando, digo que cuanto a los edificios, ningún pueblo de Espana, tanto por 
tanto, aunque sea Barcelona, la cual yo he visto muy bien muchas veces, le hace 
ventaja generalmente; porque todas las casas de Santo Domingo son de piedra 
como las de Barcelona, por la mayor parte, o de tan hermosas tapias y tan fuertes, 
que es muy singular argamasa, y el asiento muy mejor que el de Barcelona, porque 
las calles son tanto y màs llanas y muy màs anchas, y sin comparación màs 
derechas (...) y por otra parte, al costado y al pie de las casas pasa el río Ozama, 
que es maravilloso puerto, y surgen las naos cargadas junto a tierra debajo de las 



ventanas, y no màs lejos de la boca donde el río entra en la mar, de lo que hay 
desde el pie del cerro de Montjuich al monasterio de San Francisco o a la lonja de 
Barcelona. 15 " 

De les paraules d’En Valdès, se’n desprèn que era un bon coneixedor de la Ciutat 
Comtal, però la clau de la seva condició de barceloní ens la dóna ell mateix a EI 
Libro de la Càmara Real del Príncipe Juan. 

"El ano de mill e quinientos e trenta e çinco de la natividad de nuestro rredemptor 
Jesuchristo, en esta villa de Madrid (donde yo nasci) me halle al tiempo que el 
Emperador, nuestro senor partió desde ella para efectuar la gloriosa empresa de la 
Goleta e Tunez, en Àfrica 16 (...)” 

Sembla del tot innecessària cap mena de disquisició sobre la impossibilitat física 
que una expedició naval sortís de Madrid; el que realment ens interessa ara és que 
la flota a la qual fa referència partí de Barcelona el 30 de maig de 1535 17 , de la qual 
cosa deduïm que un censor, actuant de manera mecànica, va canviar el nom de 
Barcelona que apareixia en el text original pel de Madrid sense tenir en compte els 
problemes de coherència que aquesta modificació pogués comportar. 

" Toda la literatura genealogista y localista, antigua y moderna tan generosa 
siempre para acoger e insertar, mal que bien, en sus àrboles y elencos a cualquier 
personaje de notoriedad històrica, no se ocupa para nada de nuestro cronista 
imperial. Por lo que hace a la asturiana el propio Tréllez Villademoros, que colma 
las medidas al màs exigente con su erudición dieciochesca (...) para nada cita a 
nuestro Gonzalo (...) Los escritores madrilenos han de limitarse a catalogar a 
Gonzalo como hijo ilustre pero sin que Jerónimo de la Quintana ni Pellicer, ni 
Àlvarez Baena puedan precisar nada sobre la paternidad de Gonzalo ni sobre su 
familia. 18 " 

Així, podem concloure que si bé és veritat que no hi ha cap document que 
testimoniï la catalanitat d’En Valdès, la realitat és que a part de les seves obres 
retocades per la censura i encara avui inèdites moltes d’elles, tampoc no es 
conserva cap testimoni documental que confirmi que era madrileny d’ascendència 
asturiana, tal i com constatà En De la Pena y Càmara en el paràgraf immediatament 
anterior que hem transcrit. A l’espera de noves proves que puguin sorgir, 
aleshores, ens mantindrem ferms en la nostra hipòtesi conforme el famós Gonzalo 



Fernàndez de Oviedo y Valdés amaga la personalitat censurada del servidor de 
ducs i prínceps, cronista i militar barceloní Martí de Valdès, membre destacat de la 
prominent nissaga catalana dels Valdès. 

Raimon Balagué, juliol de 2016. 

